Tülay Hatimoğulları Oruç

Tülay Hatimoğulları Oruç (jdb. 1977 Samandağ, Xetay), aborînas, siyasetmedar, parlamentera serdema 27an PDG û parlamentera serdema 28an a YPSê ya Edeneyê û hevseroka Partiya Wekhevî û Demokrasiya Gelan (DEM Partî) a niha ye.

Hatimoğulları di heman demê de endama komîsyona karên derve yê Meclisa Netewî ya Mezin (TBMM) e

 Jînenîgarî 
Tülay Hatimoğulları Oruç di sala 1977an de li navçeya Samandağ a bi ser parêzgeha Xetayê ji dayik bûye ku bi eslê xwe ereb e. Hatimoğulları ji salên xwe yên dibistana navîn ve bi siyasetê re eleqedar dibe û nêrîna sosyalîzmê werdigire. Xwendina xwe ya bilind li Zanîngeha Anatolyayê li Fakulteya Aboriyê dixwîne.

Hatimoğulları ji bo vejandina çanda erebî û zimanê erebî ya li Tirkiyeyê beşdarî xebatên curbecur dibe. Di sala 1995an de bûye yek ji damezrênerên Atolyeya Hunera Hemdem ku di heman demê de xebatên muzîk û şanoya erebî jî meşandiye. Di sala 2015an de di avakirin û rêveberiya Enstîtuya Lêkolînên Gelên Ereb ên Rojhilata Navîn de cih digire.

Di tevgera femînîst de cih digire û fi avakirina Akademiya Jinê ya AMARGÎ de (2000) û xebatên rêxistinkirina Kolektîva Keda Jinan de cih digire.

Serdozgerê Komarê yê Dadgeha Bilind a Tirk, Bekîr Şahîn di 17ê adara sala 2021an de ji bo wê û 686 siyasetmedarên din 5 sal qedexekirina xebatên siyasî serî li Dadgeha Destûra Bingehîn dabû.

 Kariyera siyasî 
Tülay Hatimoğlu di Meclîsa Aştiyê ya Tirkiyeyê de ku însiyatîfeve sivîl e ji bo çareseriya pirsgirêka Kurd xebitiye. Di xebatên Kongreya Demokratîk a Gelan (HDK) de ku di sala 2011an de li Enqereyê hatiye damezrandin û di sala 2016an de jî di xebatên platforma Tevgera Yekîtî ya ji bo Demokrasiyê (DBH) ku yek ji partiyên siyasiyên serbixwe ye, cih girtiye.

Di sala 2013an de beşdarî xebatên damezrîner ên Partiya Ji nû ve Avakirina Sosyalîst (SYKP) dibe ku dibe endamê desteya navendî ya vê partiyê ku yek ji pêkhateyên Partiya Demokratîk a Gelan e û di navbera salên 2016-2018an de hevserokatiya SYKPê dike.

Di hilbijartinên giştî yên 24ê hezîrana sala 2018an de wekî parlamentera HDPê yê Edeneyê tê hilbijartin.

Oruç di Kongreya Mezin a HDPê ku di 3ê tîrmeha sala 2022an de hatiye lidarxistin de dibe endamê Lijneya Rêveberiya Navendî ya HDPê û wekê hevseroka partiyê ya Komîsyona Gelan û Baweriyan tê hilbijartin.

Di hilbijartinên giştî yên Tirkiyê yên ku di 14ê gulana sala 2023an de hate kirin de ji Partiya Çep a Kesk wek Parlamenterê Edeneyê hatiye hilbijartin. Hatimoğulları di 15ê cotmeha sala 2023an de ligel Tuncer Bakırhan wekê hevseroka Partiya Wekhevî û Demokrasiya Gelan (DEM Partî) hatiye hilbijartin.

 Nêrîna siyasî 
Tülay Hatimoğulları Oruç, wekê hevseroka Komîsyona Dîn û Baweriyan a HDPê, li gorî Peymana Lozanê ya sala 1923an li Tirkiyeyê daxwaza parastina mafên çandî yên kêmneteweyan dike. Li dijî şandina leşkerên tirk ji bo Lîbyayê derketiye. Di mijdara sala 2021an de Tülay Hatimoğulları Oruç û Garo Palyan ji bo înkar kirna hebûna Kurdistanê li Tirkiyeyê û li Iraqê di navbera wan û wezîrê berevaniya netewî Hulusi Akar de niqaş derketibû. Di gulana sala 2022an de konser şanoyên cuda yên hunermendên Kurd hatibûn qedexekirin, Tülay Hatimoğlu ji hikûmetê agahî xwestibû ku gelo fermanek qedexekirina çalakiyên bi vê awayê heye yan na.

 Çavkanî 

Kategorî:Endamên Parlamena Tirkiyeyê ya 27an
Kategorî:Endamên Parlamena Tirkiyeyê ya 28an
Kategorî:Hevserokên Partiya Wekhevî û Demokrasiya Gelan
Kategorî:Jidayikbûn 1977
Kategorî:Mirovên zindî
Kategorî:Siyasetmedarên jin
Kategorî:Siyasetmedarên Partiya Demokratîk a Gelan
Kategorî:Siyasetmedarên Partiya Wekhevî û Demokrasiya Gelan
Kategorî:Tirkên elewî